text: Depilin er skipaður í samstarvi við Umhvørvisstovuna, sum er føroyskur kortmyndugleikin og Fróðskaparsetrið, og í tøttum samstarvi við Landsverki.
text: #000003
text: Serfrøðingar sum arbeiða við staðsetingarfrøði í Føroyum, eru spjaddir kring um á ymsum stovnum og fyritøkum. Endamálið við nýggja deplinum er at savna umhvørvið um staðsetingarfrøði í Føroyum, og soleiðis at styrkja fakliga samstarvið og leggja afturat vitanina um staðsetingarfrøði í Føroyum og í altjóða samstarvi.
text: #000004
text: Eg vil takka fyri høvið at bera nýggja depilin fyri staðsetingarfrøði eina heilsan.
text: #000006
text: Hesin depilin er ein ítøkiligur liður í førleikamenningini. Depilin er skipaður í samstarvi millum Umhvørvisstovuna, sum er okkara kortmyndugleiki, og okkar lærda háskúla, Fróðskaparsetur Føroya. Harumframt tekur landsins útinnandi byggimyndugleiki, Landsverk, eisini lut í samstarvið um depilin, sum sostatt verður stovnsettur á fakliga og formliga trygga grund.
text: #000008
text: Ótrúligt at tað bar til at gera neyvar mátingar einans við mekaniskum eygleiðingartólum, neyvum metodum og hollari vitan. Og líka ótrúlig er tann stóra menningin sum er hend, seinastu fáu áratíggjuni, síðani teldu- og fylgisveinatøkni eru komin afturat. Nýggju talgildu møguleikarnar, at síggja neyvu knattstøðuna við fylgisveinum, at taka loftmyndir við dronum og at kortleggja við GIS, hava gjørt staðsetingarfrøðina so lætt atkomiliga og viðkomandi, at vit øll ganga við neyvum og dagførdum kortum í telefonini, og brúka tey í gerandisdegnum.
text: #000010
text: Ætlanin við hesum depli er at leggja afturat vitanina um staðsetingarfrøði, í Føroyum og í altjóða samstarvi. Tit hava sett tykkum sum mál, at depilin skal savna tað lítla og spjadda umhvørvið, um staðsetingarfrøði í Føroyum, og eg ivist ikki í, at tað fer at eydnast tykkum væl. Tí serfrøðingar hava brúk fyri at tosa saman og at skapa eitt umhvørvi fyri teirra felags áhugamál. Hetta er galdandi innan flest øll øki. Í Føroyum hava vit ofta tað avbjóðing, at tey sum hava servitan, eru tey einastu á sínum arbeiðsplássi, ella í sínum gerandis umhvørvi, og tá kann vera trupult at halda førleikar viðlíka, at mennast og at verða við í fakligum samstarvi. Tá kunnu Føroyar kennast lítlar, og fólk hava hug til at halda, at græsið er grønari og fakligheitin betri, aðrastaðni.
text: #000014
text: Og tá eru átøk sum tykkara, ein tann besti mátin at broyta myndina. Ítøkilig átøk ið kunnu savna umhvørvið, ein pallur til tykkum, at siga frá tykkara vitan, at halda skeið fyri tey sum eru í umhvørvinum, og undirvísa teimum ungu, sum skulu taka við.
text: #000015
text: Tit hava valt at stovnseta ein lítlan depil, við nøkrum fáum kjarnufólkum, sum taka fulla ábyrgd av umhvørvinum og virkseminum. Tey kunnu tó sjálvandi ikki gera alt sjálvi, men tey kunnu gagnnýta fyrimunirnar sum vit hava í Føroyum. At hóast vit kennast so óvanliga væl, og at okkara leiðir umskarast í heilum.
text: #000017
text: Tað er eisini ein sannroynd at fólk í Føroyum eru lagalig og smidlig, og ikki bangin fyri at taka eina hond í. Hetta haldi eg er galdandi eins nógv fyri tey sum eru fødd í Føroyum og fyri fólk úr øðrum londum, sum hava valt at virka her og sum trívast í okkara mentan. Hesir fyrimunir gera, at tað ber til at gera eitt stórt sterkt og mennandi netverk kring nakrar fáar eldsálir, sum duga væl at samskipa.
text: #000018
text: EM-fyrireikingar ímóti Írlandi og Portugal
text: #000029